
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 930 


27 Ιουλίου 2000 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση της ΚΒ/9240/13.9.1991 απόφασης του 

Νομάρχη Καστοριάς (ΦΕΚ815/Β74.10.1991). 1 

Τροποποίηση της επωνυμίας του Νομικού Προσώπου 
του Δήμου Ρόδου «Δημοτική Πινακοθήκη Ρόδου». 2 
Σύσταση στην Κοινότητα Κυριακίου Ν. Βοιωτίας Κοι¬ 
νοτικής Επιχείρησης με την επωνυμία «Κοινοτική 


Αναπτυξιακή Επιχείρηση Κυριακίου». 3 

Τροποποίηση της οικ. 1271/9.5.1996 απόφασης, με 
την οποία καθορίστηκαν λατομικές περιοχές αδρα¬ 
νών υλικών στο Ν. Βοιωτίας, κατ’ εφαρμογή του Ν. 

2115/93 και του Ν. 2702/99. 4 

Σύσταση Νομικού Προσώπου Δημοσίου Δικαίου 
(ΝΠΔΔ) από την Ν.Α. Χίου με την επωνυμία «Ο ΕΥ- 
ΟΔΟΣ» για την διαχείριση και εποπτεία υποδομών 5 


ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφαλμάτων στην 1271/9.5.1996 απόφαση, 
«Καθορισμός λατομικών περιοχών Ν. Βοιωτίας»... 6 


ΑΠΟΦΑΣΕΙ Σ 

Αριθ. 2408 (1) 

Τροποποίηση της ΚΒ/9240/13.9.1991 απόφασης του Νο¬ 
μάρχη Καστοριάς (ΦΕΚ 815/Β /4.10.1991). 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤ. ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 200 και 203 του Π.Δ. 410/95 
(ΦΕΚ Α' 231). 

2. Τις διατάξεις του άρθρου 5 της παρ. 8 του Ν. 
1894/1999 (ΦΕΚ 110 Α') με τις οποίες ρυθμίζονται τα θέ¬ 
ματα της σχολικής περιουσίας των δαπανών λειτουργίας 
και της επισκευής - συντήρησης των σχολικών μονάδων 
πρωτοβάθμιας και δευτεροβάθμιας εκπαίδευσης. 

3. Το αριθ. 64748/5.2.1991 έγγραφο του ΥΠ.ΕΣ. 

4. Την αριθ. 52/2000 απόφαση του Δημοτικού Συμβου¬ 
λίου του Δήμου ΟΡΕΣΤΙΔΟΣ, αποφασίζουμε: 

1. Τροποποιούμε την συστατική πράξη του Ν.Π.Δ.Δ. με 


την επωνυμία «Σχολική Επιτροπή Σχολείων Β/θμιας Εκ¬ 
παίδευσης Δήμου Άργους Ορεστικού» ως εξής: 

Άρθρο 1 

Συνιστούμε στο Δήμο ΟΡΕΣΤΙΔΟΣ ίδιο νομικό πρόσωπο 
με την επωνυμία «Σχολική Επιτροπή Σχολείων Β/θμιας Εκ¬ 
παίδευσης Δήμου ΟΡΕΣΤΙΔΟΣ». 

Άρθρο 3 

Το Νομικό Πρόσωπο διοικείται από το Διοικητικό Συμ¬ 
βούλιο που ορίζεται με απόφαση του Δημοτικού Συμβου¬ 
λίου σύμφωνα με τις διατάξεις του άρθρου 203τουΔ.Κ.Κ. 
(Π.Δ. 410/95). 

Άρθρο 3γ 

Τους εκάστοτε Δ/ντές του 1ου και 2ου Γυμνασίου, του 
Λυκείου και του ΤΕΕ Άργους Ορεστικού. 

Άρθρο 3δ 

Τους εκάστοτε εκπροσώπους των Συλλόγων γονέων και 
κηδεμόνων των 1ου και 2ου Γυμνασίου, του Λυκείου και 
του ΤΕΕ Άργους Ορεστικού. 

Άρθρο 3ε 

Τους εκπροσώπους των μαθητικών Κοινοτήτων για σχο¬ 
λεία της Β/θμιας Εκπ/σης δηλαδή 1 ου και 2ου Γ υμνασίου, 
του Λυκείου και του ΤΕΕ Άργους Ορεστικού. 

Με την παρούσα δεν προκαλείται δαπάνη σε βάρος του 
Προϋπολογισμού. 

Κατά τα λοιπά ισχύει η ανωτέρω τροποποιημένη από¬ 
φασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καστοριά, 16 Μάίου 2000 
Με εντολή Γ ενικού Γ ραμματέα Περιφέρειας 
Η Διευθύντρια 
ΧΡΙΣΤΙΝΑ ΧΑΣΟΥ 

-♦- 

Αριθ. 6991 (2) 

Τροποποίηση της επωνυμίας του Νομικού Προσώπου του 
Δήμου Ρόδου «Δημοτική Πινακοθήκη Ρόδου». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΝΟΤΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις του άρθρου 203 του Π.Δ. 410/95. 

2. Τις όμοιες των άρθρων 1 και7του Ν. 2503/97. 

3. Την αριθμ. 596/70/Δ/γμα και το Π.Δ. 439/78 που δη- 
μοσιεύθηκαν στο ΦΕΚ 198/2α/28-2-70 και 90/τ. Α76-6-78 
αντίστοιχα. 

4. Την αριθμ. 1742/95 απόφαση Περιφέρειας Νοτίου Αι¬ 
γαίου που δημοσιεύθηκε στο ΦΕΚ 135/1-3-95 τ. Β'. 

5. Την αριθμ. 264/2000 απόφαση του Δημοτικού Συμ¬ 
βουλίου Δήμου Ρόδου, αποφασίζουμε: 

Εγκρίνουμε την τροποποίηση της Επωνυμίας του Νομι¬ 
κού Προσώπου Δημοσίου Δικαίου του Δήμου Ρόδου με 
την Επωνυμία «Δημοτική Πινακοθήκη» ως «Δήμος Ρο¬ 
δίων, Μουσείο Νεοελληνικής Τέχνης». 

Η παρούσα δεν προκαλεί δαπάνη σε βάρος του προϋ¬ 
πολογισμού του Δήμου Ροδίων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρόδος, 30 Ιουνίου 2000 

Με εντολή Γενικού Γραμματέα Περιφέρειας 
Ο Διευθυντής 
ΡΙΖΟΣ ΡΙΖΟΠΟΥΛΟΣ 

-♦- 

Αριθ. 7394 (3) 

Σύσταση στην Κοινότητα Κυριακίου Ν. Βοιωτίας Κοινοτι¬ 
κής Επιχείρησης με την επωνυμία «Κοινοτική Αναπτυ¬ 
ξιακή Επιχείρηση Κυριακίου». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1) Τις διατάξεις των άρθρων 277-291 του ΔΚΚ (ΠΔ 
410/95) 

2) Την 49/2000 απόφαση του Κοινοτικού Συμβουλίου 
Κυριακίου σχετικά με την σύσταση Κοινοτικής Επιχείρη¬ 
σης 

3) Τις διατάξειςτου Ν. 2503/97 περί «Διοίκησης - Οργά¬ 
νωσης στελέχωσης της Περιφέρειας ρυθμίσεις θεμάτων 
για την Τοπική Αυτοδιοίκηση και άλλες διατάξεις» 

4) Την 5921/97 απόφαση του Γενικού Γραμματέα της 
Περιφέρειας Στερεός Ελλάδας «Περί μεταβίβασης δικαι¬ 
ώματος υπογραφής με εντολή Γ.Γ.Π. στους Διευθυντές 
Τοπικής Αυτ/σης και Διοίκησης», αποφασίζουμε: 

1) Συνιστάται στην Κοινότητα Κυριακίου Κοινοτική Επι¬ 
χείρηση με την επωνυμία «Κοινοτική Αναπτυξιακή Επιχεί¬ 
ρηση Κυριακίου». 

2) Έδρα της Επιχείρησης θα είναι το Κυριάκι Βοιωτίας. 

3) Διοίκηση της Επιχείρησης: 

Η Αναπτυξιακή Κοινοτική Επιχείρηση Κυριακίου θα δι- 
οικείται από πενταμελές (5 μέλη) Διοικητικό Συμβούλιο 
που θα οριστεί από το Κοινοτικό Συμβούλιο (άρθρο 278 
παρ. 1 του ΠΔ 410/95) μαζί με αναπληρωτές. Στο Διοικη¬ 
τικό Συμβούλιο θα συμμετέχουν: 

α) Δύο (2) τουλάχιστον αιρετοί Κοινοτικοί Σύμβουλοι εκ 
των οποίων ο ένας θα προέρχεται από την μειοψηφία 

β) Ένας (1) εκπρόσωπος Κοινωνικού Φορέα. 

γ) Δύο (2) Δημότες ή κάτοικοι της Κοινότητας Κυριακί- 
ου που θα έχουν πείρα ή γνώσεις σχετικές με το αντικεί¬ 
μενο της Επιχείρησης. 

δ) Ένας (1) εκπρόσωπος των εργαζομένων στην Επιχεί¬ 
ρηση όταν ο αριθμός των απασχολουμένων είναι μεγαλύ¬ 


τερος των 20 ατόμων (χωρίς αλλαγή της συστατικής πρά¬ 

ξης)· 

4) Σκοπός: 

Σκοπός της Επιχείρησης είναι: 

I. Η ανάληψη δραστηριοτήτων που έχουν σχέση με την 
πολιτιστική ανάπτυξη και συγκεκριμένα: 

α) Η ουσιαστκή και ολοκληρωμένη πολιτιστική ανάπτυ¬ 
ξη της Κοινότητας και της ευρύτερης περιοχής και η καλ¬ 
λιέργεια σε βάθος της καλλιτεχνικής ευαισθησίας και της 
αγάπης για τις τέχνες, η προστασία της εθνικής πολιτι¬ 
στικής ταυτότητας, η αναγωγή των πολιτιστικών πνευμα¬ 
τικών και καλλιτεχνικών αγαθών σε οργανικά στοιχεία της 
καθημερινής ζωής και η ενεργητική και συνειδητή συμμε¬ 
τοχή των πολιτών στην πολιτιστική ζωή της Κοινότητας. 

β) Η δημιουργία της απαραίτητης πολιτιστικής υποδο¬ 
μής. 

γ) Η διάδοση και η ανάπτυξη της καλλιτεχνικής παιδεί¬ 
ας στους τομείς της μουσικής, του χορού, του Κινηματο¬ 
γράφου, του θεάτρου και των άλλων οπτικοακουστικών 
μέσων, καθώς και των εικαστικών τεχνών. 

δ) Η στήριξη, η διάδοση και η ανάπτυξη της καλλιτεχνι¬ 
κής παιδείας, η στήριξη και διάδοση της σύγχρονης καλ¬ 
λιτεχνικής και πνευματικής δημιουργίας και η εξασφάλι¬ 
ση των συνθηκών που θα επιτρέψουν την άσκηση και ανά¬ 
πτυξη των ατομικών δημιουργικών ικανοτήτων στους 
αντίστοιχους τομείς. 

ε) Η προβολή, ανάπτυξη και διάδοση αυτών των τεχνών 
με τη διοργάνωση, παραγωγή και παρουσίαση πολιτιστι¬ 
κών εκδηλώσεων, καθώς και άλλων επιμορφωτικών και 
ψυχαγωγικών δραστηριοτήτων. 

στ) Η δημιουργία και η ανάπτυξη της αναγκαίας υποδο¬ 
μής για τη βελτίωση της ποιότητας της ζωής και την δημι¬ 
ουργική αξιοποίηση του ελεύθερου χρόνου των κατοίκων 
της Κοινότητας ιδιαίτερα των νέων. 

ζ) Η ανάπτυξη της συνεργασίας με τους μαζικούς πολι¬ 
τιστικούς φορείς και τα ερασιτεχνικά συγκροτήματα της 
Κοινότητας και της ευρύτερης περιοχής και η παροχή με 
κάθε δυνατό τρόπο ηθικής και υλικής βοήθειας και τεχνι¬ 
κής υποστήριξης, με στόχο την ενίσχυση της ερασιτεχνι¬ 
κής δημιουργίας και την διεύρυνση του πεδίου των πρω¬ 
τοβουλιών και των παρεμβάσεών τους. 

η) Η συνεργασία με την εκπαιδευτική κοινότητα της Κοι¬ 
νότητας και της ευρύτερης περιοχής για την από κοινού 
προώθηση και υλοποίηση, πολιτιστικών, πνευματικών, 
παιδαγωγικών, εκπαιδευτικών και επιμορφωτικών δρα¬ 
στηριοτήτων μέσα και έξω από τα σχολεία και η εξασφά¬ 
λιση της ουσιαστικής συμμετοχής των μαθητικών κοινο¬ 
τήτων και της νεολαίας γενικότερα στις δραστηριότητες 
της Επιχείρησης. 

θ) Η ανάλυψη και υλοποίηση Κοινοτικών (ΕΕ) και Εθνι¬ 
κών Προγραμμάτων εκπαιδευτικού,επιμορφωτικού, πολι¬ 
τιστικού αναπτυξιακού και ερευνητικού χαρακτήρα. 

Για την υλοποίηση των πιο πάνω στόχων η Επιχείρηση 
θα αναπτύξει την δραστηριότητάτης σε τρεις αλληλένδε- 
τους στόχους: τον εκπαιδευτικό, τον επιμορφωτικό και 
τον ψυχαγωγικό. 

Οι εκπαιδευτικές δραστηριότητες (επαγγελματικά και 
ελευθέρα τμήματα σχολών) θα συνδιαστούν με ένα σύνο¬ 
λο επιμορφωτικών πρωτοβουλιών (όπως σχολές γονέων, 
σεμινάρια επαγγελματικού προσανατολισμού, σεμινάρια 

παιδαγωγικού περιεχομένου, σχολές αναλφάβητων, ερ¬ 
γαστήρια, διαλέξεις, ημερίδες, συνέδρια κ.λ.π.) με πολιτι¬ 
στικές και ψυχαγωγικές εκδηλώσεις (όπως θεατρικές και 
κινηματογραφικές παραστάσεις, προβολές, εκθέσεις, 
συναυλίες, φεστιβάλ κ.λ.π.). 

II. Η οργάνωση και διεξαγωγή πολιτιστικών και ψυχα¬ 
γωγικών εκδηλώσεων. 

Η ένταξη των εκδηλώσεων στις δραστηριότητες της νέ¬ 
ας Κοινοτικής Επιχείρησης για την εξασφάλιση της απο¬ 
τελεσματικότερης οργάνωσης και διεξαγωγής των σημα¬ 
ντικών αυτών γεγονότων για την Κοινότητα και την ευρύ¬ 
τερη περιοχή της ευελιξίας και της συμμετοχής της 
Τοπικής Αυτοδιοίκησης. 

III. Η υλοποίηση εκπαιδευτικών και επιμορφωτικών προ¬ 
γραμμάτων. 

Η υλοποίηση εκπαιδευτικών -επιμορφωτικών προγραμ¬ 
μάτων Ε.Ε. ή άλλων Δημοσίων Φορέων. 

IV. Η περιβαλλοντική ευαισθητοποίηση, η Διαχείρηση 
του Περιβάλλοντος. 

α) Η εκπόνηση μελετών που έχουν σχέση με την διαχεί¬ 
ρηση του φυσικού και αστικού περιβάλλοντος της περι¬ 
φέρειας της Κοινότητας και της ευρύτερης περιοχής, η 
ευαισθητοποίηση των δημοτών και κατοίκων σε αντίστοι¬ 
χα θέματα, η προώθηση περιβαλλοντικής επιμόρφωσης, 
η ενεργώς συμμετοχή σε σχετικά προγράμματα της Ευ¬ 
ρωπαϊκής Ένωσης, η παροχή υπηρεσιών συμβούλου σε 
θέματα ρύπανσης, κυκλοφορίας και πρασίνου της Κοινό¬ 
τητας, η ανάπτυξη και προώθηση συνεργασιών με Πανε¬ 
πιστημιακούς και Δημόσιους γενικά Οργανισμούς και Επι¬ 
χειρήσεις Κοινής Ωφέλειας. 

β) Η αξιοποίηση και διαχείρηση των ελεύθερων χώρων 
με την δημιουργία χώρων περιπάτου, αθλητικών χώρων, 
χώρων ψυχαγωγίας και πολιτιστικών εκδηλώσεων. 

γ) Η εφαρμογή προγράμματος ανακύκλωσης με διαλο¬ 
γή στην πηγή. 

δ) Η οργάνωση και επέκταση των δραστηριοτήτων που 
έχουν σχέση με την καθαριότητα και την πυρασφάλεια 
των δασών, την καθαριότητα και την αισθητική τωντουρι- 
στικών περιοχών και γενικά της Κοινότητας. 

ε) Η λειτουργία τμήματος Κυκλοφοριακής Αγωγής και 
Περιβαλλοντικής εκπαίδευσης ηλικίας μέχρι 12. 

V. Η οργάνωση των υπηρεσιών Υγείας και Κοινωνικής 
Πρόνοιας. 

Η οργάνωση των υπηρεσιών Υγείας και Κοινωνικής Πρό¬ 
νοιας, η δημιουργία και λειτουργεία τμημάτων προληπτι¬ 
κής υγιεινής και παροχής υπηρεσιών πρωτοβάθμιας και 
δευτεροβάθμιας ιατρικής περίθαλψης, η λειτουργία Παι¬ 
δικών και Βρεφονηπιακών Σταθμών, Κέντρων Δημιουργι¬ 
κής Απασχόλησης Παιδιών (ΚΔΑΠ) για την εξυπηρέτηση 
των εργαζομένων και μη μητέρων, η φροντίδα, προσχολι- 
κή αγωγή, διαπαιδαγώγηση, ψυχαγωγία και απασχόληση 
βρεφών, νηπίων και παιδιών γενικά προσχολικής ηλικίας. 

VI. Ανάπτυξη του Αθλητισμού. 

Η εξασφάλιση της αναγκαίας υποδομής σε χώρους 
εγκατάστασης και εξοπλισμό, η διοίκηση διαχείρηση και 
εκμετάλλευσή τους, η εξασφάλιση των αναλώσιμων 
αθλητικών ειδών και υλικών, η συνεργασία με Αθλητικά 
σωματεία και τους λοιπούς φορείς του Αθλητισμού της 
Κοινότητας, η στήριξη των δραστηριοτήτων τους, η ορ¬ 
γάνωση και λειτουργία ερασιτεχνικών αθλητικών τμημά¬ 


των, η διοργάνωση περιοδικών και ετήσιων ομαδικών ή 
ατομικών αθλημάτων και αγώνων μαζικών αθλημάτων για 
την συμμετοχή των νέων και γενικότερα των κατοίκων σε 
αθλητικές δραστηριότητες και εκδηλώσεις και μέσω αυ¬ 
τών η σημαντική, πολιτιστική και πνευματική ανάπτυξη, 
των κατοίκων. 

VII. Εκδόσεις - Εκτυπώσεις 

Η έκδοση ενημερωτικών περιοδικών για την συνεχή επι¬ 
κοινωνία με τους κατοίκους και δημότες του Δήμου μέσα 
από ένα «φιλικό» έντυπο και την δημιουργία βήματος για 
την αμφίδρομη ανάπτυξη των ιδεών της Κοινότητας των 
δημοτών, των κατοίκων, των εργαζομένων στην Κοινότη¬ 
τα και άλλων ΟΤΑτου Νουού. 

Η δημιουργία εργαστηρίου εκτυπώσεων για την κάλυ¬ 
ψη των αναγκών της Κοινότητας, της Κοινοτικής Επιχεί¬ 
ρησης και άλλων ΟΤΑτης ευρύτερης περιοχής. 

VIII. Διαφήμισεις. 

Η εκμετάλλευση των κοινοχρήστων χώρων για μισθώ¬ 
σεις σε διαφημιστικές εταιρίες και η προβολή μέσω των 
διαφημιστικών στοιχείων, ιδεών και μηνυμάτων της Κοινό¬ 
τητας και της Επιχείρησης που έχουν σχέση με την Κοινω¬ 
νική και Πολιτιστική Ανάπτυξη, τον Αθλητισμό, το Περιβάλ- 
λοντην Επιμόρφωση καιτην Ψυχαγωγίατων κατοίκωντου. 

IX. Τεχνικός - Κατασκευαστικός Τομέας 

Η εκπόνηση μελετών, η κατασκευή και συντήρηση έρ¬ 
γων, οικιστικές αναπλάσεις, η διαμόρφωση κοινοχρή¬ 
στων χώρων, η κατασκευή και συντήρηση έργων υποδο¬ 
μής, η συντήρηση των σχολικών κτιρίων και γενικά των 
εγκαταστάσεων της Κοινότητας. 

X. Τουριστική ανάπτυξη. 

Η λειτουργία τμήματος για την προβολή των τουριστι¬ 
κών πόρων, της Κοινότητας την δημιουργία και εκμετάλ¬ 
λευση αναψυκτηρίων, εστιατορίων και λοιπών τουριστι¬ 
κών Επιχειρήσεων, την ανάπτυξη εναλλακτικών μορφών 
τουρισμού (π.χ. περιπατητικός, αναρριχητικός κλπ.) 

XI. Κοινοτική Συγκοινωνία. 

Η δρομολόγηση λεωφορείων εντός της περιοχής της 
Κοινότητας για την δωρεάν εξυπηρέτηση ατόμων με ειδι¬ 
κές ανάγκες, τρίτης ηλικίας, μαθητών και γενικά κατοίκων 
που δεν εξυπηρετούνται από τις γραμμές των αστικών λε¬ 
ωφορείων καθώς και την μεταφορά των μαθητών προς και 
απότατμήματα Καλλιτεχνικής Παιδείας και Επιμόρφωσης. 

XII. Επιχειρηματικές και λοιπές δραστηριότητες. 

Η ανάπτυξη της αγοράς εργασίας και της οικονομίας, η 
παροχή συμβουλευτικών επικουρικών υπηρεσιών σε δη¬ 
μόσιους ιδιωτικούς φορείς, η ενθάρυνση και παροχή βοή¬ 
θειας για επενδυτικές δραστηριότητες στον πρωτογενή, 
δευτερογενή και ιδιαίτερα στον τριτογενή τομέα, ο σχε- 
διασμός οργάνωση και υλοποίηση σχετικών εκδηλώσε¬ 
ων, σεμιναρίων, συνεδρίων και επιστημονικών δραστη¬ 
ριοτήτων. Η παραγωγή, προμήθεια και μεταπώληση ή εκ¬ 
χώρηση προς τρίτους προσόντων, υπηρεσιών, και δικαι¬ 
ωμάτων που έχουν άμεση σχέση με τους σκοπούς και τις 
δραστηριότητες της Επιχείρησης. 

Η αξιοποίηση - εκμετάλλευση των ακινήτων και χώρων 
ιδιοκτησίας της Κοινότητας που θα παραχωρηθούν στην 
Κοινοτική Επιχείρηση, η συνεργασία με ιδιωτικούς φορείς, 
η ανάληψη βιώσιμων λοιπών επιχειρηματικών δραστηριο¬ 
τήτων και η συμμετοχή σε άλλες επιχειρήσεις και εταιρείες 
με σκοπό την εξυπηρέτηση των κατοίκων της Κοινότητας. 

5) Κεφάλαιο της Επιχείρησης: 

Το αρχικό κεφάλαιο που διαθέτει η Κοινότητα Κυριακί- 
ου στην Επιχείρηση είναι 10.000.000 Δρχ. 

6) Πόροι της Επιχείρησης: 

α) Έσοδα από δικαιώματα εγγραφών και φοίτησης στα 
τμήματα πολιτιστικών δραστηριοτήτων. 

β) Έσοδα απάτην οργάνωση πολιτιστικών και ψυχαγω¬ 
γικών εκδηλώσεων. 

γ) Έσοδα από ανάθεση υλοποίησης προγραμμάτων 
Υγείας και Κοινωνικής Πρόνοιας. 

δ) Έσοδα από την λειτουργεία ή την ενοικίαση ακινήτων 
και χώρων ιδιοκτησίας του Δήμου που θα παραχωρηθούν 
στην Κοινοτική Επιχείρηση. 

ε) Έσοδα από επιχορηγήσεις για την λειτουργεία Παι¬ 
δικών και Βρεφονηπιακών Σταθμών και Κέντρων Δημι¬ 
ουργικής Απασχόλησης Παιδιών. 

στ) Έσοδα από την εκμετάλλευση των κοινοχρήστων 
και λοιπών χώρων και την μίσθωσή τους σε διαφημιστικές 
εταιρίες για την προβολή διαφημιστικών μηνυμάτων. 

ζ) Έσοδα από την διαχείριση προγραμμάτων της ΕΕ ή 
άλλων Δημοσίων Φορέων. 

η) Έσοδα από αναθέσεις και εκτελέσεις τεχνικών έρ¬ 
γων, εκπόνησης μελετών, έργων συντήρησης, επιβλέψε¬ 
ων και λοιπών δραστηριοτήτων του τεχνικού τομέα. 

θ) Έσοδα από επιχειρηματικές δραστηριότητες υπηρε¬ 
σιών τουριστικής ανάπτυξης (αναψυκτήρια, καντίνες, 
κλπ.) καιλοιπές επιχειρηματικές δραστηριότητες της Κοι¬ 
νοτικής Επιχείρησης που σε κάθε περίπτωση επιτρέπο¬ 
νται εφόσον δεν απαγορεύεται πό την κείμενη νομοθεσία 
την σχετική με τις επιχειρήσεις των ΟΤΑ 
ι) Έσοδα από την περιουσία της Επιχείρησης, 
κ) Έσοδα από κληροδοτήματα, εισφορές δωρεές κλπ. 

7) Διάρκεια: 

Η διάρκεια της επιχείρησης είναι πενήντα (50) χρόνια 
από την δημοσίευση της απόφασης αυτής στην Εφημερί¬ 
δα της Κυβέρνησης. 

8) Αρμοδιότητες του Δ.Σ.: 

Η θητεία των μελών του Δ.Σ. είναι τετραετής και ακο- 
λουθείτην Κοινοτική περίοδο. Εξαίρεση αποτελείτο πρώ¬ 
το Δ.Σ. το οποίο έχει θητεία από την έναρξη της Επιχείρη¬ 
σης μέχρι την λήξη αυτής της Κοινοτικής περιόδου. 

Το Διοικητικό Συμβούλιο ορίζει από τα μέλη του τον 
Πρόεδρο και τον Αντιπρόεδρο του Δ.Σ. 

9) Διάλυση της επιχείρησης: 

Η επιχείρηση διαλύεται: 

α) Με απόφαση του Κοινοτικού Συμβουλίου με την από¬ 
λυτη πλειοψηφίατων μελών του. 
β) Όταν λήξει χωρίς να παραταθεί. 
γ) Σε περίπτωση πτώχευσης της επιχείρησης. 

Εκτός από την περίπτωση πτώχευσης, για τις εκκρεμείς 
υποθέσεις εισπράττονται οι απαιτήσεις, ρευστοποιείται η 
περιουσία και πληρώνονται τα χρέη της επιχείρησης. Το 
υπόλοιπο περιέρχεται στην Κοινότητα. 

10) Κάλυψη δαπάνης: 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού της Κοινότητας 
έτους 2000 ύψους 10.000.000. 


Η απόφαση αυτή να δημοσιευτεί στην Εφημερίδα της 
Κυβέρνησης. 

Λιβαδειά, 6 Ιουλίου 2000 

Με εντολή Γ ενικού Γ ραμματέα Περιφέρειας 
Η Διευθύντρια 
Ε. ΘΕΟΔΩΡΑΚΗ 

-♦- 

Αριθ. οικ. 2913 (4) 

Τροποποίηση της οικ. 1271/9.5.1996 απόφασης, με την 
οποία καθορίστηκαν λατομικές περιοχές αδρανών 
υλικών στο Ν. Βοιωτίας, κατ’ εφαρμογήτου Ν. 2115/93 
και του Ν. 2702/99. 

Ο ΝΟΜΑΡΧΗΣ ΒΟΙΩΤΙΑΣ 

Έχοντας υπόψη: 

1. Τις Διατάξεις: 

α) της παραγρ.1 του άρθρου 8 του Ν. 1428/84 «Εκμε¬ 
τάλλευση λατομείων αδρανών υλικών και άλλες διατά¬ 
ξεις». 

β) του Ν. 2115/93 «Τροποποίηση, αντικατάσταση και 
συμπλήρωση διατάξεων του Ν. 1428/84...». 

γ) του Ν. 2702/1999 «Διάφορες ρυθμίσεις θεμάτων αρ¬ 
μοδιότητας του υπουργείου Ανάπτυξης». 

2. Την αριθμ. 52543/51/14-11-94 εγκύκλιο του Υπουρ¬ 
γείου Εσωτερικών το νόμο 2218/94 (ίδρυση Νομαρχια¬ 
κής Αυτοδιοίκησης), οποίος συμπληρώθηκε με το νόμο 
2240/94 και τροποποιήθηκε με το νόμο 2307/95 και 
2399/96, την αριθμ. 143/16-12-99 απόφαση Νομ. Συμβου¬ 
λίου Βοιωτίας (ΦΕΚ 90 Β72-2-2000) περί Οργανισμού 
Εσωτερικής Οργάνωσης και λειτουργίας των Υπηρεσιών 
Νομαρχιακής Αυτοδιοίκησης Βοιωτίας, την αριθμ. οικ. 
31963/21-5-1999 «Ανάθεση άσκησης μέρους αρμοδιοτή¬ 
των του Νομάρχη στους προϊσταμένους των Γ ενικών Δι¬ 
ευθύνσεων, των Διευθύνσεων, των Τμημάτων και λοιπούς 
υπαλλήλους της Νομαρχιακής Αυτοδιοίκησης Βοιωτίας». 

3. Την αριθμ. Δ10-Δ/Φ5/2302/8-4-1996 εγκύκλιο του 
Υπουργείου Ανάπτυξης «Εφαρμογή Λατομικής Νομοθε¬ 
σίας από Όργανα Νομαρχιακών Αυτοδιοικήσεων, αρμο¬ 
διότητες αιρετού Νομάρχου και Περιφερειακού Δ/ντού», 
όπως συμπληρώθηκε με τη Δ 10/Β/Φ68/3134/14-2-1997 
όμοια. 

4. Την Υπουργική Απόφαση Δ10/Φ68/οικ. 16502/25-06- 
1993 «Λειτουργία της επιτροπής καθορισμού λατομικών 
περιοχών». 

δ.Την αριθμ. πρωτ. οικ. 1271/9-5-1996 απόφασή μας, 
με την οποία καθορίσθηκαν λατομικές περιοχές στον Νο¬ 
μό Βοιωτίας, για εγκατάσταση λατομείων αδρανών υλι¬ 
κών. 

6. Την αριθμ. πρωτ. οικ. 73135/22-11-1999 απόφαση του 
Νομάρχη Βοιωτίας με την οποία συστάθηκε η επιτροπή 
καθορισμού των λατομικών ζωνών στον Νομό Βοιωτίας, 
κατ’ εφαρμογή του άρθρου 3 παρ. 3 του Ν. 2115/93 μετά 
την έκδοση του Ν. 2702/1999 (άρθρο 6 Παράταση προθε¬ 
σμίας καθορισμού λατομικών περιοχών). 

7. Την ανάγκη τροποποίησης των ορίων, για επέκταση 
της λατομικής περιοχής στην θέση «ΚΟΤΣΙΚΑ - ΤΟΥΜΠΙ» 
του Δήμου Θηβαίων του Νομού Βοιωτίας που θα συμπλη¬ 
ρώσουν τις ήδη υπάρχουσες, για κάλυψη των αναγκών 

της ευρύτερης περιοχής σε αδρανή, και για επίστρωση 
οδοστρωμάτων. 

8. Το υπ’ αριθμ. 299/20-5-95/14-6-94 πιστοποιητικό χη¬ 
μικής ανάλυσης του Ι.Γ.Μ.Ε. 

9. Το αριθμ. Δ14β/4963/459, Δ14β/5026/475/7-8-95, έγ¬ 
γραφο της Δ/νσης Δ14 Τμήμα β της Γ.Γ.Δ.Ε του 
Υ.ΠΕ.ΧΩ.Δ.Ε με το οποίο γνωστοποιούνται τα αποτελέ¬ 
σματα των εργαστηριακών εξετάσεων σε δείγματα πε¬ 
τρωμάτων που πήρε συνεργείο του Κ.Δ.Ε.Ε από περιοχές 
του Νομού. 

10. Το από 24-25/2/2000 πρακτικό της Επιτροπής του 
άρθρου 3 του Ν. 2115/93, που συγκροτήθηκε για την αντι¬ 
μετώπιση του θέματος με την αριθμ. πρωτ. 654/15-2-2000 
απόφαση του Νομάρχη Βοιωτίας. 

11. Την αριθμ. 49/17-5-2000 ομόφωνη απόφαση του Νο¬ 
μαρχιακού Συμβουλίου Βοιωτίας, σύμφωνα με την οποία 
το Νομαρχιακό Συμβούλιο εγκρίνει το παραπάνω πρακτι¬ 
κό της Επιτροπής, καθώς επίσης και όλα τα λοιπά στοι¬ 
χεία του σχετικού φακέλου, αποφασίζουμε: 

Τροποποιούμε την αριθμ. οικ. 1271/9-5-1996 απόφασή 
μας ως προς τα όρια, για επέκταση της λατομικής περιο¬ 
χής στην θέση «ΚΟΤΣΙΚΑ - ΤΟΥΜΠΙ» του Δήμου Θηβαίων 
του Νομού Βοιωτίας, μέσα στην οποία επιτρέπεται η εκ¬ 
μετάλλευση λατομείων αδρανών υλικών. 

Το εμβαδόν της ορίζεται σε 900,096 στρέμματα. 

Η περιοχή ορίζεται από τα παρακάτω σημεία οι συντε¬ 
ταγμένες των οποίων είναι εξαρτημένες από το Κ.Φ.Χ 
«ΑΘΗΝΑΙ-ΧΑΛΚΙΣ» κλίμακας 1:100.000 μεφ= 38° 15'και 
λ=-0° 15'και έχουν ως εξής: 

Θέση «ΚΟΤΣΙΚΑ-ΤΟΥΜΠΙ»περιοχήςτου Δήμου Θηβαίων 


α/α 

Κορυφή 

X 

Ψ 

1 

Α 

17670,00 

+9465,00 

2 

Β 

-18228,00 

+9839,00 

3 

Γ 

-18355,00 

+ 10416,00 

4 

Δ 

-17990,00 

+ 10610,00 

5 

Ε 

-17570,00 

+ 10675,00 

6 

Ζ 

-17180,00 

+ 10535,00 

7 

Η 

-17080,00 

+ 10460,00 

8 

Θ 

-17010,00 

+ 10490,00 

9 

1 

-16960,00 

+ 10375,00 

10 

Κ 

-16910,00 

+ 10240,00 

11 

Λ 

-17100,00 

+ 10280,00 

12 

Μ 

-17560,00 

+ 10240,00 

13 

Ν 

-17700,00 

+ 10130,00 

14 

Ξ 

-17670,00 

+9465,00 


Κατά τα λοιπά ισχύει η αριθμ. οικ. 1271/9-5-1996 από¬ 
φασή μας, με τον όρο ότι : «η χρήση και διάθεση των 
αδρανών θα είναι η ενδεδειγμένη ανάλογα με το είδος 
των πετρωμάτων των λατομείων». 

Από τις διατάξεις αυτής της απόφασης δεν προκαλείται 
δαπάνη εις βάρος του κρατικού προϋπολογισμού, ούτε 
εις βάρος του προϋπολογισμού του οικείου ΟΤΑ. 

Η παρούσα να δημοσιευθεί στην Εφημερίδα της Κυ¬ 
βέρνησης. 

Λιβαδειά, 10 Ιουλίου 2000 

Με εντολή Γενικού Γραμματέα Περιφέρειας 
Ο Νομάρχης 
ΝΙΚΟΛΑΟΣ ΣΤΑΜΟΣ 


Αριθ. 46 (5) 

Σύσταση Νομικού Προσώπου Δημοσίου Δικαίου (ΝΠΔΔ) 
από την Ν.Α. Χίου με την επωνυμία «Ο ΕΥΟΔΟΣ» για 
την διαχείριση και εποπτεία υποδομών. 

ΤΟ ΝΟΜΑΡΧΙΑΚΟ ΣΥΜΒΟΥΛΙΟ ΧΙΟΥ 
Έχοντας υπ’ όψιν: 

(α) Το ΠΔ 30/96 «Κώδικας Νομαρχιακής Αυτοδιοίκη¬ 
σης» όπως τροποποιήθηκε και ισχύει. 

(β) Το ΠΔ 198/96 «Σύσταση και λειτουργία ιδρυμάτων 
και νομικών προσώπων δημοσίου δικαίου από τις Νομαρ¬ 
χιακές Αυτοδιοικήσεις και τα Νομαρχιακά Διαμερίσμα¬ 
τα». 

(γ) Τον Οργανισμό Οργάνωσης και Λειτουργίας της 
Ν.Α. Χίου, αποφασίζει: 

1. Τη σύσταση Νομικού Προσώπου Δημοσίου Δικαίου 
με την επωνυμία «Οργανισμός Εποπτείας Υποδομών & 
Οδών και Διαχείρισης Ολοκληρωμένων Σχεδίων» και συ¬ 
νοπτικά «Ο. Ε.Υ.Ο.Δ.Ο.Σ.», στη Νομαρχιακή Αυτοδιοίκη¬ 
ση Χίου. 

2. Σκοπός του νομικού προσώπου είναι η ολοκληρωμέ¬ 
νη διαχείριση (εποπτεία, συντήρηση, λειτουργία, επιδιόρ¬ 
θωση και ανάπτυξη) συγκοινωνιακών, ενεργειακών, βιο¬ 
μηχανικών, γεωργικών, τουριστικών, πολιτιστικών, περι¬ 
βαλλοντικών, φυσικών και αναπτυξιακών υποδομών που 
ανήκουν στην αρμοδιότητα της Νομαρχιακής Αυτοδιοί¬ 
κησης, των ΟΤΑ α' βαθμού ή φορέων του ευρύτερου δη¬ 
μόσιου τομέα και που οι τελευταίοι του μεταβιβάζουν για 
να τις διαχειρίζεται. Ο σκοπός αυτός θα πραγματοποιεί¬ 
ται με ποικίλες δράσεις όπως : 

α. Η αποδοτική λειτουργία των υποδομών έτσι ώστε να 
επιτυγχάνεται η ικανοποίηση των τοπικών αναγκών και να 
προάγεταιτο δημόσιο συμφέρον. 

β. Η εποπτεία και ο έλεγχος των υποδομών για την κα¬ 
ταγραφή ζημιών και προβλημάτων. 

γ. Η αντικατάσταση κατεστραμμένων εγκαταστάσεων 
και τμημάτων των υποδομών. 

δ. Η τακτική συντήρηση και καθαριότητα των χώρων 
των υποδομών. 

ε. Η απομάκρυνση παράνομων εγκαταστάσεων από 
τους χώρους των υποδομών. 

στ. Η προσφυγή σε κάθε νόμιμη ενέργεια για τη δια¬ 
σφάλιση των συμφερόντων των κυρίων των έργων - υπο¬ 
δομών έναντι οιουδήποτε καταστρέφει ή καταπατά τις 
υποδομές. 

ζ. Η άμεση κινητοποίηση των μηχανισμών επέμβασης 
σε περίπτωση εκτάκτων και επειγουσών αναγκών. 

η. Η εκπόνηση μελετών που αφορούντις αρμοδιότητες 
του φορέα και έχουν σχέση με τις διαχειριζόμενες υπο¬ 
δομές. 

θ. Η δημοπράτηση και εκτέλεση έργων που προάγουν 
τους σκοπούς του Οργανισμού. 

ι. Η υποβολή προς τους κυρίους των έργων - υποδομών 
και ιδιαίτερα προς τη ΔΙ.ΣΧΕ.Π. Ν.Α. Χίου προτάσεων έρ¬ 
γων και προγραμμάτων για τη βελτίωση και ανάπτυξη των 
υποδομών του Νομού. 

ια. Η δημιουργία βάσης δεδομένων με περιεχόμενο κά¬ 
θε είδους πληροφορίες (χαρτογραφικές και μη) που αφο¬ 
ρούν τις υποδομές του Νομού και ιδιαίτερα το οδικό δί¬ 
κτυο. Ειδικότερα στη βάση δεδομένων θα εισάγονταιπλη- 

ροφορίες από τις μελέτες που εκπονούνται καιτα έργα που 
εκτελούνται για τη δημιουργία υποδομών ή έχουν σχέση μ’ 
αυτές, ανεξαρτήτως του φορέα κατασκευής τους, 
ιβ. Ο έλεγχος του οδικού δικτύου για παράνομες κατα¬ 
πατήσεις, επεμβάσεις, τομές, κλπ. και ενεργοποίηση δια¬ 
δικασιών κυρώσεων, προστίμων κλπ. 

ιγ. Η εποπτεία - επίβλεψη των φορέων που εκτελούν έρ¬ 
γα συντήρησης, βελτίωσης, λειτουργίας και εν γένει δια¬ 
χείρισης των υποδομών, τα οποία ανατίθενται είτε απ’ ευ¬ 
θείας από τους κυρίους των έργων είτε από τον Οργανι¬ 
σμό, είτε μέσω προγραμματικών συμβάσεων. 

ιδ. Η υποβολή τακτικών εκθέσεων ανά εξάμηνο προς τη 
Ν.Α. Χίου, σχετικά με τις δράσεις που υλοποιήθηκαν, κα¬ 
θώς καιτην κατάσταση καιτις ανάγκεςτων υποδομώντου 
Νομού. 

ιε. Η υλοποίηση δράσεων προβολής όπως συνέδρια, 
ημερίδες, εκπομπές στα ηλεκτρονικά ΜΜΕ, δημοσιεύμα¬ 
τα κλπ. 

ιστ. Η είσπραξη εσόδων από τους χρήστες των υποδο¬ 
μών όπως εισιτήρια, ενοίκια κλπ. 

ιζ. Κάθε άλλη δράση που εμπίπτει στο πεδίο ενεργειών 
για την ικανοποιητική και αποτελεσματική λειτουργία των 
υποδομών. 

3. Στο νομικό πρόσωπο θ’ ανήκουν όλες οι αρμοδιότη¬ 
τες οι οποίες αφορούν την διοίκηση, εποπτεία, συντήρη¬ 
ση, λειτουργία, επιδιόρθωση και σχεδίασμά ανάπτυξης 
των πάσης φύσεως υφισταμένων υποδομών και ασκού¬ 
νται σήμερα από τη Ν.Α. Χίου. Ειδικότερα οι εν λόγω αρ¬ 
μοδιότητες που ασκεί σήμερα η Ν.Α. στο εθνικό και επαρ¬ 
χιακό οδικό δίκτυο του Νομού, μεταβιβάζονται και θ’ 
ασκούνται εφεξής από το νομικό πρόσωπο. 

4. Οι αρμοδιότητες σε άλλες υποδομές πλην αυτών του 
οδικού δικτύου, θα μεταβιβάζονται από τη Ν.Α. Χίου προς 
το νομικό πρόσωπο κατά περίπτωση, όποτε κριθεί ανα¬ 
γκαίο και με αιτιολογημένη απόφαση του Νομαρχιακού 
Συμβουλίου. 

5. Πλην των υποδομών αρμοδιότητας της Ν.Α. Χίου το 
νομικό πρόσωπο θα μπορεί ν’ αναλαμβάνει αρμοδιότητες 
διαχείρισης και σε υποδομές άλλων φορέων του ευρύτε¬ 
ρου δημόσιου τομέα, είτε της αυτοδιοίκησης, είτε κρατι¬ 
κών φορέων (κεντρικών ή περιφερειακών). Γ ια την ανάλη¬ 
ψη αρμοδιοτήτων σε υποδομές κυριότητας άλλων φορέ¬ 
ων πλην της Ν.Α. Χίου, θα είναι χρήσιμη η συμβολή της 
Νομαρχιακής Αυτοδιοίκησης Χίου ή ενδεχομένως και η 
σύμπραξη της ως από κοινού συμβαλλόμενος φορέας. 

6. Γιατην επίτευξη των σκοπών του το νομικό πρόσωπο 
θα μπορεί στα πλαίσια των αρμοδιοτήτων που του έχουν 
μεταβιβασθεί να διοργανώνει εκδηλώσεις, να συνεργάζε¬ 
ται με φορείς της επιλογής του και να συνάπτει συμβάσεις 
συνεργασίας ή προγραμματικές συμβάσεις με φορείς 
του ευρύτερου δημόσιου τομέα, να επιχορηγείται, και γε¬ 
νικά να προβαίνει σε κάθε σκόπιμη ενέργεια που θα προ¬ 
βάλλει και θα προωθεί τους σκοπούς του. 

7. Οι πόροι του νομικού προσώπου είναι: 

α. Η ετήσια επιχορήγηση της Νομαρχιακής Αυτοδιοίκη¬ 
σης Χίου ύψους κατ’ ελάχιστον 15.000.000 δρχ. 

β. Οι έκτακτες επιχορηγήσεις της Νομαρχιακής Αυτοδι¬ 
οίκησης ή άλλων νομικών ή φυσικών προσώπων του δη¬ 
μόσιου και του ιδιωτικού τομέα, 
γ. Οι εισπράξεις από το αντίτιμο των πραγμάτων και 


υπηρεσιών που θα παρέχει (π.χ. έσοδα από εισιτήρια, πα¬ 
ροχή διαφόρων υπηρεσιών διαχείρισης, διοργάνωση εκ¬ 
δηλώσεων κλπ.). 

δ. Η πρόσοδος που προέρχεται από την εκμετάλλευση 
της περιουσίας του. 

ε. Οι πάσης φύσεως δωρεές, κληροδοτήματα κλπ. 

8. Στο νομικό πρόσωπο μεταβιβάζονται κατά πλήρη κυ¬ 
ριότητα τα μηχανήματα καθαρισμού ακτών που κατέχει η 
Νομαρχιακή Αυτοδιοίκηση Χίου και ειδικότερα : 

α. Ένα (1) ερπυστριοφόρο μηχάνημα καθαρισμού 
ακτών με όλες τις εξαρτήσεις του. 

β. Ένα (1) μηχάνημα πολλαπλών χρήσεων 4x4 ΑΜΒΙΕ- 
ΝΤΕ, μετάεξαρτήματάτου. 

γ. Ένα χειροδηγούμενο μηχάνημα καθαρισμού ακτών 
ΗΟΤΟ νΑΟ. 

δ. Ένα ελκόμενο μηχάνημα ΒΟΤΟ ΒΕΑΟΗ. 

ε. Ένα (1) υδραυλικό χορτοκοπτικό βραχίονα. 

στ. Λοιπά εξαρτήματα και ανταλλακτικά που συνοδεύ¬ 
ουν τα παραπάνω μηχανήματα. 

Η λοιπή περιουσία του νομικού προσώπου θα προέρχε¬ 
ται από παραχωρήσεις της Νομαρχιακής Αυτοδιοίκησης 
Χίου ή άλλων φυσικών ή νομικών προσώπων (δημόσιων 
και ιδιωτικών) και από αγορές του Οργανισμού. 

9. Το Διοικητικό Συμβούλιο του Οργανισμού θ’ αποτε- 
λείται από επτά (7) μέλη τα οποία εκλέγονται από το Νο¬ 
μαρχιακό Συμβούλιο με μυστική ψηφοφορία και με την 
απόλυτη πλειοψηφία του συνόλου των μελών του σύμ¬ 
φωνα με τις διατάξεις του ΠΔ 198/99. 

10. Το νομικό πρόσωπο εκπροσωπείται στα δικαστήρια 
και σε κάθε δημόσια αρχή από τον πρόεδρο του διοικητι¬ 
κού συμβουλίου και όταν αυτός απουσιάζει ή κωλύεται 
από τον αντιπρόεδρο. 

11. Η έδρα του Οργανισμού θα είναι η ίδια με την έδρα 
της Νομ. Αυτοδιοίκησης Χίου και συγκεκριμένα η πόλη 
της Χίου. 

Ακροτελεύτιο άρθρο : Από την απόφαση αυτή προκα- 
λείται δαπάνη ύψους δέκα πέντε εκατομμυρίων 
(15.000.000) δρχ. ετησίως σε βάρος του προϋπολογι¬ 
σμού της Νομαρχιακής Αυτοδιοίκησης Χίου, η οποία θα 
βαρύνει τον Κ.Α. 2459 του προϋπολογισμού για το τρέχον 
οικονομικό έτος, και θα προσαρμόζεται ανάλογα κατά τα 
επόμενα οικονομικά έτη. 

Η παρούσα να δημοσιευθεί στην Εφημερίδα της Κυ- 
βερνήσεως. 

Χίος, 6 Ιουλίου 2000 

Ο Πρόεδρος του Ν.Σ. 

ΠΑΝΤΕΛΗΣ ΒΡΟΥΛΗΣ 
-Φ- 

ΔΙΟΡΘΩΣΕΙΣ ΣΦΑΛΜΑΤΩΝ 

( 6 ) 

Στην 1271/9-5-1996 απόφαση Νομ. Βοιωτίας,με την 
οποία καθορίσθηκαν λατομικές περιοχές στον Νομό Βοι¬ 
ωτίας, που δημοσιεύτηκε στο ΦΕΚ 365/Β722-05-1996 γί¬ 
νονται οι παρακάτω διορθώσεις σφαλμάτων: 

1. Θέση Μαυροβούνιπεριοχής Κοινότητας Δομβραίνας 
εμβαδού 209,500 στρ. περίπου, αντί του εσφαλμένου λ = 
0° 45’ τίθεται το σωστό λ = - 0° 45’ 

2. Θέση «Κότσικα-Τούμπι» περιοχής του Δήμου Θηβαί¬ 
ων εμβαδού 696,345 στρ. περίπου. 

αντιιού εσφαλμένου λ = 0° 15’ τίθεταιτο σωστό λ = - 0° 15’ 

αντί του εσφαλμένου Ψ = -9.465,00 τίθεταιτο σωστό Ψ =+9.465,00 


» 

Ψ = -9.573,00 

» » > 

Ψ = + 9.573,00 

» 

Ψ =-10.130,00 

» » . 

Ψ = + 10.130,00 

» 

Ψ =-10.240,00 

» » > 

Ψ = + 10.240,00 

» 

Ψ =-10.280,00 

» » . 

Ψ = + 10.280,00 

» 

Ψ =-10.240,00 

» » > 

Ψ = + 10.240,00 

» 

Ψ =-10.375,00 

» » > 

Ψ = + 10.375,00 

» 

Ψ =-10.490,00 

» » > 

Ψ = + 10.490,00 

» 

Ψ =-10.460,00 

» » . 

Ψ = + 10.460,00 

» 

Ψ =-10.535,00 

» » . 

Ψ = + 10.535,00 

» 

Ψ =-10.675,00 

» » . 

Ψ = + 10.675,00 

» 

Ψ =-10.610,00 

» » > 

Ψ = + 10.610,00 

» 

Ψ =-10.270,00 

» » . 

Ψ = + 10.270,00 

» 

Ψ =-10.080,00 

» » > 

Ψ = + 10.080.00 

» 

Ψ = -9.730,00 

» » . 

Ψ = + 9.730,00 


3. Θέση «Μεσοβούνι» περιοχής του Δήμου Θηβαίων εμ- 
βαδού 282.875 στρ. περίπου. 

αντί του εσφαλμένου λ = 0° 15' τίθεται το σωστό λ = - 0° 15' 


αντί του εσφαλμένου Ψ = -12.610,00 

τίθεταιτο σωστό 

Ψ = +12.610,00 

. Ψ =-12.632,09 

» » » 

Ψ =+12.632,09 

. Ψ =-12.662,66 

» » » 

Ψ =+12.662,66 

. Ψ =-12.670,37 

» » » 

Ψ =+12.670,37 

. Ψ =-12.808,00 

» » » 

Ψ =+12.808,00 

. Ψ =-12.840,00 

» » » 

Ψ =+12.840,00 

. Ψ =-12.871,00 

» » » 

Ψ =+12.871.00 

. Ψ =-12.687,00 

» » » 

Ψ =+12.687,00 

. Ψ =-12.640,00 

» » » 

Ψ =+12.640.00 

» » » Ψ =-12.575,00 

» » » 

Ψ =+12.575,00 

. Ψ =-12.540,00 

» » » 

Ψ =+12.540,00 

. Ψ =-12.160,00 

» » » 

Ψ =+12.160,00 

. Ψ =-12.100,00 

» » » 

Ψ =+12.100,00 

»> » » Ψ =-12.170,00 

» » » 

Ψ =+12.170,00 

» » » Ψ =-12.480,00 

» » » 

Ψ =+12.480,00 

. Ψ =-12.478,00 

» » » 

Ψ =+12.478,00 

. Ψ =-12.432.32 

» » » 

Ψ =+12.432,32 

. Ψ =-12.427.07 

» » » 

Ψ =+12.427.07 


(Από την Ν.Α. Βοιωτίας) 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 22321 1 ΥΡΕΤ ΘΡ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: Ηΐΐρ: νννννν.θΐ.ςτ 
θ-ΓΠ3ίΙ: \Λ/θ6ΓΠ35ΐθΓ @ Θ1.0Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 


Σολωμού 51 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 

5225 761 - 5230 841 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 

(031)423 956 

Πληροφορίες δημοσιευμάτων λοιπών Φ.Ε.Κ. 

5225 713 - 5249 547 

ΠΕΙΡΑΙΑΣ -Νικήτα 6-8 Τ.Κ. 185 31 

4135 228 

Πώληση Φ.Ε.Κ. 

5239 762 

ΠΑΤΡΑ - Κορίνθου 327 - Τ.Κ. 262 23 

(061) 6381 100 

Φωτοαντίγραφα παλαιών Φ.Ε.Κ. 

5248 141 



Βιβλιοθήκη παλαιών Φ.Ε.Κ. 

5248 188 

ΙΩΑΝΝΙΝΑ - Διοικητήριο Τ.Κ. 450 44 

(0651) 87215 

Οδηγίες για δημοσιεύματα Α.Ε. - Ε.Π.Ε. 

5248 785 

ΚΟΜΟΤΗΝΗ - Δημοκρατίας 1 Τ.Κ. 691 00 

(0531) 22 858 

Εγγραφη Συνδρομητών Φ.Ε.Κ. και 


ΛΑΡΙΣΑ - Διοικητήριο Τ.Κ. 411 10 

(041) 597449 

αποστολή Φ.Ε.Κ. 

5248 320 

ΚΕΡΚΥΡΑ -Σαμαρά 13 Τ.Κ. 491 00 

(0661) 89 127/89 120 



ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

(081) 396 223 



Τ.Κ. 811 00 Μυτιλήνη 

(0251) 46 888/47 533 


ΠΕΡΙΦΕΡΕΙΑΚΑ ΓΡΑΦΕΙΑ 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

• Για τα ΦΕΚ από 1 μέχρι 8 σελίδες 200 δρχ. 

• Για τα ΦΕΚ από 8 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. ανά 
βσέλιδο ή μέρος αυτού. 

• ΓιαταΦΕΚτου Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά δσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προύπολογισμού 

Κ.Α.Ε. εσόδου υπέρ 


2531 


ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ· 

Β' (Υπουργικές αποφάσεις κ.λπ.) 

70.000 

» 

3.500 

» 

Γ' (Διορισμοί, απολύσεις κ.λπ. Δημ. Υπαλλήλων) 

15.000 

» 

750 

» 

Δ' (Απαλλοτριώσεις, πολεοδομία κ.λπ.) 

70.000 

» 

3.500 

» 

Αναπτυξιακών Πράξεων (Τ.Α.Π.Σ.) 

30.000 

» 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 

» 

750 

» 

Παράρτημα (Προκηρύξεις θέσεων ΔΕΠ κ.τλ.) 

5.000 

» 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 

» 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 

» 

150 

» 

Προκηρύξεων Α.Σ.Ε.Π. 

10.000 

» 

500 

» 

Ανωνύμων Εταιρειών & Ε.Π.Ε. 

300.000 

» 

15.000 

» 

Διακηρύξεων Δημοσίων Συμβάσεων (Δ.Δ.Σ.) 

50.000 

» 

2.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

300.000 

» 

15.000 

» 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31 η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από ΟΘ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



































